

**Қазақстан Республикасы Ұлттық қауіпсіздік комитетінің "Алтын әскер" республикалық мемлекеттік кәсіпорнын құру туралы**

Қазақстан Республикасы Үкіметінің Қаулысы 1999 жылғы 21 сәуір N 436

      Қазақстан Республикасының Үкіметі қаулы етеді:

      1. Қазақстан Республикасы Ұлттық қауіпсіздік комитетінің шаруашылық жүргізу құқығындағы "Алтын әскер" республикалық мемлекеттік кәсіпорны (бұдан әрі - Кәсіпорын) құрылсын.

      2. Қазақстан Республикасы Ұлттық қауіпсіздік комитетінің, өзін - Кәсіпорынды мемлекеттік басқару органы, сондай-ақ оған қатысты мемлекеттік меншік құқығы субъектісінің функцияларын жүзеге асыратын орган деп белгілеу туралы ұсынысына келісім берілсін.

      3. Кәсіпорын қызметінің негізгі саласы:

      1) Қазақстан Республикасы ұлттық қауіпсіздік органдарын энергиямен, сумен және жылумен жабдықтау, көлік, байланыс, коммуникациялар, коммуналдық және тұрғын үй шаруашылығы және олардың тыныс-тіршілігін қамтамасыз етудің басқа да жүйелері салаларында шаруашылық қызметті, сондай-ақ заңдармен тыйым салынбаған өзге де міндеттерді жүзеге асыру;

      2) Қазақстан Республикасы Ұлттық қауіпсіздік органдарының шет мемлекеттердің арнаулы қызметтерімен әскери-техникалық ынтымақтастығын ұйымдастыру деп айқындалсын.

      4. Қазақстан Республикасының Ұлттық қауіпсіздік комитеті белгіленген тәртіппен:

      1) Кәсіпорынның Жарғысын бекітсін және оны әділет органында тіркеуді қамтамасыз етсін;

      2) Кәсіпорынның жарғылық капиталын қалыптастырсын;

      3) осы қаулыдан туындайтын өзге де шараларды қабылдасын.

      5. Күші жойылды - ҚР Үкіметінің 05.08.2013 № 796 қаулысымен.

      6. Осы қаулы қол қойылған күнінен бастап күшіне енеді.

      *Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК